# Эдзі Рама

|  |
| --- |
| Эдзі Рама |
| Edi Rama |
|  |
| Прэм’ер-міністар Альбаніі |
|  15 верасьня 2013 — дасюль
  |
|  Прэзыдэнт  |  Буяр Нішані
 |
|  Папярэднік  |  Салі Бэрыша
 |
|  Кіраўнік Сацыялістычнай партыі Альбаніі  |
|  9 кастрычніка 2005 — дасюль
  |
|  Папярэднік  |  Фатас Нана
 |
|  Бурмістар Тыраны  |
|  кастрычнік 2000 — 25 ліпеня 2011
  |
|  Папярэднік  |  Альбэрт Бройка
 |
|  Наступнік  |  Лулзім Баша
 |
|  Асабістыя зьвесткі  |
| Нарадзіўся | 4 ліпеня 1964(1964-07-04) (61 год)* Тырана, Альбанія
 |
| Партыя | * Сацыялістычная партыя Альбаніі[d]
 |
| Адукацыя | * Унівэрсытэт мастацтваў у Тыране[d]
* Нацыянальная вышэйшая школа прыгожых мастацтваў[d]
 |
|  Сужэнец  | Матыльда Макочы[d], Дэліна Фіка[d] і Лінда Рама[d] |
|  Бацька  | Крыстак Рама[d] |
|  Маці  | Aneta Rama[d] |
|  Узнагароды  |    honorary citizen of Ulcinj[d] (2015) Gold Medal of Independence[d]  World Mayor[d] (2004) |
|  Подпіс  |  |
|  Сайт  | edirama.al (альб.) |

**Э́дзі Р́ама** (4 ліпеня 1963, Тырана) — альбанскі палітык, баскетбаліст, артыст і мастак. Міністар культуры і спорту ў 1998—2000 гг. Бурмістар Тыраны ў 2000—2011 гг. Кіраўнік Сацыялістычнай партыі Альбаніі з кастрычніка 2005. Пасьля пераможных для яго партыі парлямэнцкіх выбараў у 2013 годзе вылучаны на прэм’ера Альбаніі, 15 верасьня 2013 году заняў гэтую пасаду.

## Жыцьцяпіс

### Мастацтва

Паводле адукацыі і прафэсіі артыст і мастак. Напачатку 1990-х займаў пасаду прафэсара мастацтва ў Альбанскай Акадэміі мастацтва. У 1995 зьехаў на вучобу ў Парыж. У 1997 падчас наведваньня радзімы быў моцна зьбіты групай зламысьнікаў.

Як прафэсар Рама выдаў дзьве кніжкі. Яго мастацкія працы былі прэзэнтаваныя на шматлікіх выстаўках у краіне і за граніцай.

### Удзел у палітыцы

У 1998 Рама вярнуўся з Парыжу ў Альбанію на пахаваньне бацькі, вядомага разьбяра. У Францыю больш не вярнуўся, бо прэм’ер Фатас Нана прапанаваў яму ў сваім кабінэце пасаду міністра культуры, моладзі і спорту, якую Рама займаў да 2000 году. Аднак сябрам Сацыялістычнай партыі Альбаніі тады ён ня стаў.

У кастрычніку 2000 прымаў удзел у мясцовых выбарах на пасаду бурмістра Тыраны як незалежны кандыдат, за падтрымкай Сацыялістычнай партыі Альбаніі. Выйграў выбары, здабыўшы 55% галасоў. 13 кастрычніка 2003 быў пераабраны дзякуючы 61% галасоў. У выбарах 18 лютага 2007 Рама трэці раз здабыў перамогу на пасаду бурмістра сталіцы.

Будынак у Тыране, размаляваны ў характэрныя колеры з ініцыятывы Рамы
Як бурмістар Тыраны вызначыўся ў зьмене выгляду і забудовы гораду. Ліквідаваў нелегальныя пабудовы ў межах сталіцы, паводле яго прапановы перафарбавалі фасады мноства будынкаў у характэрныя, яркія і рознакаляровыя колеры. Распрацаваў праект *Хрыстос і Зеляніна*, які надаў зеляніны і стварыў новую інфраструктуру гораду. У выніку гэтага пляну зьявіліся амаль 97 тысячаў м² новых паркаў. За сваю дзейнасьць атрымаў у 2004 годзе тытул *World Mayor 2004*, а ў 2005 апынуўся ў сьпісе *European Heroes 2005* часопіса Time.

У кастрычніку 2003 Рама стаў сябрам Сацыялістычнай партыі Альбаніі. 9 кастрычніка 2005, пасьля паразы на выбарах, замяніў Фатаса Нана на пасадзе кіраўніка партыі. 10 верасьня 2013 атрымаў ад прэзыдэнта Альбаніі Буяра Нішані прапанову стварыць і ўзначаліць новы ўрад. Празь пяць дзён быў прызначаны на пасаду.

## Крыніцы

## Вонкавыя спасылкі

*  спасылка)
*
*  спасылка)